**KRITERIJ VREDNOVANJA**

**za predmet Hrvatski jezik**

Slađana Vranjković, nastavnica Hrvatskoga jezika u OŠ „Vladimir Nazor“ u Neviđanima

Područja predmetnoga kurikula:

* jezik i komunikacija
* književnost i stvaralaštvo
* kultura i mediji

|  |  |  |
| --- | --- | --- |
| **OBLICI VREDNOVANJA** | | |
| **VREDNOVANJE ZA UČENJE** | **VREDNOVANJE KAO UČENJE**  **(vršnjačko vrednovanje i samovrednovanje)** | **VREDNOVANJE NAUČENOGA**  **(rezultira ocjenom)** |
| * argumentirane rasprave * promatranje * rješavanje problema * posteri * pitanja radi provjere razumijevanja * domaće zadaće * kratke pisane provjere * izlazne kartice * grafički organizatori znanja * razmjena informacija o učenju i rezultatima učenja | * trominutna stanka * (samo)procjena uradaka * lista za procjenu * rubrike | * pisane provjere * usmeno ispitivanje * opažanje izvedbe učenika * procjena rasprave u kojoj sudjeluje učenik * analiza učeničkih radova |

**OBLICI PRAĆENJA:**

* pismeno provjeravanje usvojenosti jezičnih sadržaja i književnoteorijskih pojmova
* usmeno provjeravanje usvojenosti sadržaja iz književnosti i medija
* bilješke učenika o pročitanim djelima
* usmeno izražavanje učenika (krasnoslov, interpretacije književnih ulomaka, vrednote govorenoga jezika)
* pisano izražavanje učenika (samostalni literarni ostvaraji učenika u lirskoj, proznoj, dramskoj formi, školske zadaće)
* praktični radovi učenika (referati, seminari)
* aktivnost i zalaganje učenika, odnos prema radu (vođenje bilježaka na satu, pisanje domaćih zadaća)

**JEZIK**

- pisane provjere znanja (2x u prvom polugodištu i 3x u drugom polugodištu)

**KOMUNIKACIJA**

- vrednuje se primjena hrvatskoga standardnoga jezika u komunikaciji na satu

- krasnoslov pjesama

- školske i domaće zadaće različitih žanrova (sastavci, dramatizacije, plakati, slikokazi, sažetci...)

- školske zadaće (1x u prvom i u drugom polugodištu)

ŠKOLSKA ZADAĆA – pisana provjera na zadanu temu. Vrednuje se ostvarenost teme, kompozicija sastavka, originalnost, ostvarenost žanra, povezanost rečenica, bogatstvo jezika i stila, gramatička i pravopisna točnost, čitljivost i urednost i razvidna struktura teksta.

**Kriterij vrednovanja pisane provjere znanja iz jezika:**

100%-90% riješenih zadataka – odličan (5)

89%-75% riješenih zadataka – vrlo dobar (4)

74% - 60% riješenih zadataka – dobar (3)

59%- 50% riješenih zadataka – dovoljan (2)

manje od 50% riješenih zadataka – nedovoljan (1)

**KNJIŽEVNOST I STVARALAŠTVO**

- vrednuje se poznavanje književnih djela te usvojenost književnoteorijskih pojmova (usmena provjera i kraće pisane provjere)

**LEKTIRA**

- vrednuju se sljedeće odrednice: razumijevanje pročitanog djela, točnost učeničkih bilježaka, sudjelovanje u raspravi o djelu, poštivanje rokova za čitanje i donošenje bilježaka.

**KULTURA I MEDIJI**

- vrednuje se poznavanje osnovnih pojmova, izrada i sudjelovanje u praktičnim zadacima (strip, plakat, radijska emisija, film, scenske igre)

**Kriterij vrednovanja usmenog odgovora:**

**Nedovoljan** – učenik ima loše predznanje, nije samostalan u radu, ne razumije gradivo i nije ga svladao.

**Dovoljan** – učenik postiže minimalne rezultate u odnosu na predviđena postignuća, na razini prepoznavanja uz nastavnikovu pomoć.

**Dobar** – učenik znanje primjenjuje s djelomičnim razumijevanjem, prepoznaje pojavu, ali je nesiguran u primjeni, slabije uočava uzročno-posljedične veze.

**Vrlo dobar** – učenik uči s razumijevanjem i svjesno usvaja znanje, aktivno sudjeluje u radu i naučeno primjenjuje u praksi.

**Odličan** – učenik gradivo usvaja s potpunim razumijevanjem i na razini samostalne primjene, vješto prelazi s jedne aktivnosti na drugu, s lakoćom usvaja i povezuje nove sadržaje.

***U izražavanju treba težiti uporabi hrvatskog standardnog jezika.***

***Zaključna ocjena nije aritmetička sredina, već obuhvaća cjelokupan angažman učenika tijekom nastave prilagođena individualnim sposobnostima i zalaganju učenika.***